context: Nytt kanonløp fra Warholm – knuste konkurrentene
  FOTO: Michel Spingler / AP Karsten Warholm knuste konkurrentene i Paris.
  Karsten Warholm stormet i mål til nok en god tid.
  Karsten Warholm har imponert stort denne sesongen. I september starter VM i Doha.
  Warholm har vist eksepsjonell form denne sesongen. I juli forbedret han sin egen europeiske rekord på 400 meter hekk i London.
  Tiden i den engelske hovedstaden var 47,12. Siden har det blitt snakket om å bryte drømmegrensen. Kun to andre utøvere har løpt på 46-tallet tidligere.
  Lørdag hadde han muligheten i Paris. Nordmannen stilte til start i Diamond League-stevnet.
  – Jeg prøver ikke å tenke altfor mye på det. Jeg kjenner meg i bra form. Da vet man at alt kan skje, sa en offensiv Warholm til NRK før løpet.
  Offensiv var han også ut fra start.
  Michel Spingler / AP
  Nest beste løp noensinne
  Nordmannen løp i bane syv. Han gikk hardt ut, som vanlig. Warholm fosset fra de andre konkurrenten, og tok tidlig teten.
  På oppløpet var det ingen tvil om hvem som skulle vinne. Spørsmålet var tiden.
  47,26 sto det på klokken.
  Rekorden ble akkurat ikke brutt, men løpet var strålende. Det var det nest beste løpet han har levert noensinne. 23-åringen har fortsatt til gode å bli slått på spesialdistansen denne sesongen.
  – Han har fått en utrolig stabilitet, sa NRK-kommentator Jann Post.
  MATTHEW CHILDS / REUTERS
  Storfornøyd
  Warholm var tydelig fornøyd med egen tid. Det la han ikke skjul på da han møtte NRK etter løpet.
  – Det er alltid gøy å vinne. Jeg er stabil på lavt på 47-tallet. Plutselig smeller det. Det var veldig bra, sa Warholm.
  Han ser stadig ting han blir bedre på for hvert løp.
  – Det er kontinuitet i løpingen. Det er stabilt veldig bra. Det er målet, og jeg tror det er en god plan for Doha, sier han.
  I september går startskuddet for VM i Doha. Warholm ser ut til å være i rute.
question: Hva endte tida til Warholm på?
answers.text: 47,26